C 87/54
7.
SK
Úradný vestník Európskej únie
9.3.2023
Hlavné muštové odrody Glera B. – Serprino
8.
Opis súvislostí
8.1.
„Asolo Prosecco / Asolo“ – kategórie víno, šumivé víno, akostné šumivé víno, akostné aromatické šumivé víno a perlivé víno Informácie o zemepisnej oblasti Prírodné faktory, ktoré sú rozhodujúce pre súvislosť Oblasť výroby CHOP „Asolo Prosecco“/„Asolo“ sa nachádza v regióne Benátsko na kopcoch pohorí Montello a Colli di Asolo v provincii Treviso.
Tieto dve pohoria s nadmorskou výškou 100 až 450 m nad morom vytvárajú harmonickú krajinu s miernymi svahmi a reliéfom.
Najmä v pohorí Montello sa často vyskytujú krasové prvky pochádzajúce z pôdotvornej vrstvy, o čom svedčí viac ako 2 000 krasových prepadlín rôznej veľkosti tvoriacich dokonalý podzemný drenážny systém.
Pohoria tvoria veľké útvary tvrdého agregátu, ktorý pozostáva zo spevnenej horniny a ktorý pokrývajú slienito-ílovité alebo slienito-piesčité pôdy vhodné na obrábanie s tendenciou kypriť sa pri vystavení prírodným živlom.
Príznačné červené zafarbenie pôd svedčí o ich prastarom pôvode.
Tieto pôdy neobsahujú uhličitany, sú kyslé, stredne hlboké a majú dobrú schopnosť zadržiavať vodu a značný obsah minerálov.
Keďže neboli výrazne narušené, pôvodné vlastnosti pôd sa zachovali bez poškodenia ich stratigrafie a textúry.
V organickej hmote prebieha vysoká miera mikrobiologickej aktivity, čo zabezpečuje okamžitú dostupnosť živín.
Vinohradnícka oblasť má osobitné klimatické podmienky, ktoré sa vyznačujú miernymi jarami, nie príliš horúcimi letami a miernymi jeseňami, a to v dôsledku južnej orientácie svahov, na ktorých sa pestuje vinič, a usporiadania kopcov v pravom uhle k chladným severovýchodným vetrom.
Priemerná letná teplota je 22,6 °C, pričom teplota dosahuje najvyššie hodnoty v júli.
Jesene sú teplé a suché a vyznačujú sa vánkami a výrazným kolísaním medzi dennými a nočnými teplotami.
Prší najmä od apríla do septembra, pričom zrážky sú relatívne rovnomerne rozdelené.
Vďaka kyprej textúre pôdy sa dažďová voda rýchlo absorbuje do podornice, pričom svahovitá krajina umožňuje jednoduché odvádzanie nadbytočnej vody.
Historické a ľudské faktory, ktoré sú rozhodujúce pre súvislosť Vinohrady na svahoch pohorí Colli di Asolo a Montello vysádzali a rozvíjali najskôr benediktínski mnísi a neskôr Benátska republika.
Mnísi sa v oblasti usadili okolo roku 1000 n. l., predovšetkým v kláštore Santa Bona vo Vidore a kartuziánskom kláštore Montello v obci Nervesa.
Ich práca mala významný vplyv na históriu poľnohospodárstva a vinohradníctva v tejto oblasti a prispela k formovaniu dodnes živej kultúry sústredenej okolo pestovania viniča a výroby vína.
Keď v druhej polovici 14. storočia získali nad oblasťou kontrolu Benátčania, rýchlo sa zistilo, že pohoria Colli di Asolo a Montello sú významnou vinohradníckou oblasťou.
Vína sa z tejto oblasti vyvážali už v 15. storočí.
Keď si tu prosperujúce benátske šľachtické vrstvy v 16. storočí postavili vily, „barchesse“ (otvorené stodoly) a lovecké zámočky s prislúchajúcimi vinohradmi, v tejto oblasti sa presadila snaha šľachy o hľadanie krásy a dobra, ktorá sa premietla do vinohradníckej a vinárskej tradície.
Pohoria si získali chválu najvýznamnejších osôb a vína z nich boli vyhľadávané.
Tieto vína sa v Benátkach, kde sa porovnávali s vínami dovážanými z Grécka, zdaňovali o tretinu vyššími sadzbami, keďže sa považovali za lepšie ako vína z iných oblastí.
Morfologické vlastnosti pôd sa zachovali a krajina sa v súčasnosti využíva tak, ako to v minulosti opisovali cestovatelia.
Vinohrady sa striedajú s inými plodinami, ako to bolo v minulosti bežné pre rodinné hospodárstva.
8.2.
„Asolo Prosecco / Asolo“ – kategórie šumivé víno, akostné šumivé víno, akostné aromatické šumivé víno a perlivé víno Príčinná súvislosť medzi kvalitou, vlastnosťami výrobku a geografickým prostredím s prírodnými a ľudskými faktormi.
Šumivé a perlivé vína s CHOP „Asolo Prosecco“ majú slamovožltú farbu rôznej intenzity s dlhotrvajúcou penou v prípade šumivých vín a so zreteľným vytváraním malých bubliniek v prípade perlivých vín.